Cri-Cri

Cri-Cri (MC-15) on maailma üks väiksemaid ja odavamaid kahe mootoriga lennukeid, mille konstrueeris 1973. aastal Michel Colomban. Lennuk on varustatud metsamehe mootorsae kahe ühesilindrilise kahetaktilise 212 cm³ kolbmootoriga, hiljem on katsetatud ka elektrimootoreid. Nimi Cri-cri pärineb lennuki ehitaja tütrelt Christine’ilt, kelle hüüdnimi oli selline. Michel Colombani tegi esimesed Cri-Cri eskiisid juba 1950. aastate lõpus, eesmärgiks oli ökonoomne odav lennuk. Colombani kaaslased kahtlesid tol ajal, kas on võimalik ehitada selline lennuk, arvestades seda, et projekti järgi pidi lennuk saavutama lennukiiruse umbes 200 km/h vaid 30 hobujõuga. Esimest korda tõusis Cri-cri õhku 19. juulil 1973. Selle katselenduriks oli endine sõjaväelendur 68-aastane Robert Buisson, kellel oli selleks ajaks kogunenud umbes 12 000 lennutundi. 15 päeva jooksul lennati Cri-cri-ga 13 tundi ühegi probleemita. Lennukatsed kiirusel kuni 250 km/h kinnitasid, et lennukit on lihtne juhtida. 18. juunil 2010 tegi European Aeronautic Defence and Space Company (EADS) koostööd ettevõtetega Aero Composites Saintonge ja Greencri-cri Association ning esitles Le Bourget’s Green Aviation Showl täiselektrilist Cri-Crid. 9. juulil 2015 lendas Cri-Cri Electravia üle La Manche’i väina. Täismetall lennuki konstruktsiooni eriomadused võimaldavad seda lennukit kokku panna ja lahti võtta umbes 5 minutiga. Tänu kergusele ja väikestele mõõtmetele on lennukit hõlbus autoga veetaval haagisel transportida ning see ei vaja eriti suurt garaaži. Turul on saadaval mitu Cri-Cri versiooni, millest üks on sisepõlemismootoritega ja teine elektrimootoritega. Lennuki KIT kokkupanek/ehitamine nõuab ligikaudu 1200 tundi tööd. 1997. aastal maksis see lennuk koos mootoritega 5000 franki. Tänu kergele konstruktsioonile oli lennuki uuemate versioonide keskmine kütusekulu vaid umbes 8,5 liitrit tunnis. : MC-10 Cri-Cri: 2 × Rowena 6507J, 9 hj mootorid MC-12 Cri-Cri: ehitatud 1973. aastal, varustatud 2 × 12 hobujõuliste Rootsi mootorsaani Valmeti mootoritega MC-15 Cri-Cri: lennuki populaarseim versioon, 2 × JPX PUL 212 ühesilindrilist kolbmootorit, igaüks 11 kW (15 hj) Bonnaire Cri-Cri Jet: Dominique Bonnaire lendas esmalt isevalmistatud Cri-criga, millel oli kaks reaktiivmootorit Jetcat P200SX, tõmbega 45 kg. Mootori versioonid on järgmised: Sisepõlemismootorid Elektrimootorid Kuna tegemist on komplektlennukiga (KIT), siis on saadaval mitu versiooni, MC-15 Cri-Cri tehnilised andmed: Inimeste arv pardal: 1 piloot Tiivaulatus: 4,9 m Pikkus: 3,9 m Tiiva pindala: 3,1 m2 Mootor: 2 x 11 kW, JPX PUL 212, 15 hj, 212 cm³, 6000 p/min Max kiirus: 210 km/h Reisikiirus: 185 km/h Tõusukiirus: 6 m/s Kütusekulu: 10 l/h Tühimass: 80 kg Maksimaalne stardimass: 170 kg Propeller: 2 x kahelabaline Paak: 23 l Lennukaugus: 400 km "Cricri, un moustique sur l'aile des géants - Le plus petit avion du monde" Paris Match (vaadatud 19. aprillil 2022) T. John. "Jane's All The World's Aircraft“. London: Jane's Publishing Company, 1979, p. 471-472. "French pilot in tiny one-seater beats Airbus to first electric cross-Channel flight" Telegraph (vaadatud 19. aprillil 2022) "Cri-Cri, the all-electric aircraft" EADS (vaadatud 19. aprillil 2022) "MC10 / MC12 / MC15 Cri-Cri (Cricket)" Alls-aero (vaadatud 19. aprillil 2022) Sylvain. "Le MC-15 "Cri-cri"" (vaadatud 19. aprillil 2022)